**Zápisnica zo zasadnutia**

**Obecného zastupiteľstva vo Veselom**

**zo dňa 28. 2. 2018**

Prítomní: podľa prezenčnej listiny, ktorá tvorí súčasť zápisnice

Program:

1. Otvorenie zasadnutia Obecného zastupiteľstva
2. Schválenie programu zasadnutia
3. Určenie overovateľov zápisnice a zapisovateľa

4. Kontrola uznesení

5. Cyklotrasa Mikroregiónu nad Holeškou

6. Mestské a obecné informačné systémy

7. Rôzne

8. Diskusia

9. Záver

* 1. Zasadnutie OZ otvorila V. Šipková, starostka obce. Na zasadnutí boli prítomní 5 poslanci. Poslankyne Zuzana Bokorová a Adriana Duračková sa ospravedlnili za neúčasť, za oneskorený príchod sa ospravedlnila poslankyňa Lucia Strečanská.
  2. V. Šipková, starostka obce, prečítala návrh programu zasadnutia.
  3. V. Šipková predložila návrh na určenie overovateľov zápisnice poslancov Michala Čekana a Branislava Kukuča, zapisovateľku zápisnice Bc. Máriu Krátkú.

4. Uznesenia z predchádzajúceho zasadnutia prečítala hlavná kontrolórka obce p. Mária Horinová.

5.Starostka obce predložila prítomným poslancom navrhnutú štúdiu cyklotrasy pre obec Veselé na dopravné prepojenie obcí, ktoré sú súčasťou Mikroregiónu nad Holeškou. Najdôležitejším faktorom je efektívnosť prepojenia s dôrazom na komfort účastníkov cyklistickej dopravy a samozrejme aj na bezpečnosť cyklistov.

Pri budovaní cyklotrasy v obci Veselé prichádzajú do úvahy dva varianty. Prvý z obce Dubovany, po miestnej komunikácii v časti Ťapkavé a Veselé, do Rakovíc. Výhodu je vybudovaná miestna komunikácia, ktorá sa nachádza na pozemkoch vo vlastníctve obce, je možné poskytnúť cyklistom priestor na oddych a občerstvenie, či návštevu zaujímavých miest v obci. Druhý variant je z obce Dubovany po bývalom toku Holešky v časti obce Ťapkavé a Dielce, v časti Veselé až po Rakovice popri prvom kanály. Táto trasa je najbezpečnejšia, je tu úplné vylúčenie automobilovej dopravy, je atraktívnejšia a v prírode. Nevýhodou je, že je to drahší variant.

Poslanci sa po diskusii prikláňali k zvoleniu druhej alternatívy.

6. Starostka obce predložila poslancom informačný materiál firmy ARD systém, s. r. o. Nové Zámky. Firma projektuje, vyrába, dodáva a montuje obecné informačné systémy. Tento systém je prehľadný, obyvateľom a návštevníkom obce pomáha orientovať sa v obci, umožňuje ľahšie vyhľadávanie potrebných inštitúcií. Obecný informačno navigačný systém tvorí nosný stĺp, PVC krytka stĺpa, medzikrúžok, upínací nadstavec, smerové a erbové tabuľky.

Pretože orientácia návštevníkov obce je z dôvodu nesúvislého číslovania budov v obci komplikovaná, poslanci OZ diskutovali o možnosti a potrebe označenia budov v obci i orientačnými číslami. Podľa vyhlášky Ministerstva vnútra SR, č. 31/2003 z. z. ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb pre obce vyplýva povinnosť tohto označenia.

Po diskusii na tému označenia budov orientačnými číslami poslanci pristúpili k označeniu ulíc v obci názvom a budov orientačnými číslami. V prvom rade bude potrebné zistiť predpokladané náklady na zakúpenie orientačných čísel budov, náklady na zakúpenie orientačných tabúľ s názvami ulíc, náklady na zameranie adresných bodov geografických osí ulíc. Bude potrebné vypracovať a schváliť záväzné nariadenie obce o označovaní ulíc a verejných priestranstiev. Pretože v tomto roku sú voľby do orgánov samosprávy, práca bude pozastavená. Podľa § 2d 369/90 Zb., nemožno odo dňa vyhlásenia volieb až do ich vykonania rozhodnúť o územnej zmene, určiť alebo zmeniť názov obce alebo jej časti, určiť názov ulice alebo iného verejného priestranstva ani rozhodnúť o zmene číslovania budov.

7. Poslanec Michal Čekan predložil na rokovanie obecného zastupiteľstva návrh na náhradu platu starostke obce za nevyčerpanú dovolenku za rok 2015 a 2016.

Dňa 11. 4. 2016 bol obecným zastupiteľstvom vo Veselom schválený návrh na vyčlenenie pozemkov vo vlastníctve obce Veselé, p. č. 41/10 o predpokladanej výmere 315,24 m2 a p. č. 41/3 o predpokladanej výmere 128,37 m2 na vybudovanie miestnej obslužnej komunikácie firmou Express Business, s. r. o., Mýtna 42 Bratislava a zároveň obecné zastupiteľstvo súhlasilo s vypracovaním geometrického plánu na odčlenenie uvedených pozemkov. Vzhľadom k tomu, že pozemky investora

Express Business, s. r. o., Mýtna 42 Bratislava boli predané spoločnosti Company MI s. r. o., Godrova 12, Bratislava je potrebná zmena uvedeného uznesenia.

Starostka obce predložila znovu na prejednanie žiadosť Jaroslava Lukáča, Veselé 74, o odpredaj obecného pozemku pri dome s. č. 79, časti parcele č. 1780 vo vlastníctve obce. Časť tejto parcely užívali jeho rodičia a starí rodičia ako dvor, je vybudované oplotenie, na pozemku je postavené príslušenstvo k rodinnému domu 79.

Obec zistila, že susedný dom s. č. 80 je sčasti postavený na uvedenej parcele. Je v záujme obce a tiež vlastníčky nehnuteľnosti vysporiadať parcelu pod domom. Starostka obce navrhla dať vypracovať geometrický plán na rozdelenie nehnuteľnosti parc. č. 1780 vo výmere 612 m2. Po zameraní skutočného stavu bude možné riešiť žiadosť Jaroslava Lukáča i vysporiadať pozemok pod domom č. 80. O cene za m2 pozemku obecné zastupiteľstvo rokovalo, nebola ešte určená. Po vypracovaní geometrického plánu môže byť zastupiteľstvom navrhnutý, vypracovaný a zverejnený zámer obce na odpredaj obecného majetku, až potom môže byť vypracovaná kúpno-predajná zmluva.

8. Na záver starostka obce poďakovala prítomným za účasť na zasadnutí obecného zastupiteľstva.

**Uznesenia Obecného zastupiteľstva vo Veselom zo dňa**

**28. 2. 2018**

**Uznesenie Obecného zastupiteľstva vo Veselom č. 6/2018**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 28. 2. 2018.

Prítomní 4 poslanci

Schválili 4 poslanci

**Uznesenie Obecného zastupiteľstva vo Veselom č. 7/2018**

Obecné zastupiteľstvo vo Veselom

určuje

overovateľov zápisnice poslancov Michala Čekana a Branislava Kukuča, zapisovateľku zápisnice Bc. Máriu Krátkú.

Prítomní 4 poslanci

Schválili 4 poslanci

**Uznesenie Obecného zastupiteľstva vo Veselom č. 8/2018**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 7. 2. 2018.

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 9/2018**

Obecné zastupiteľstvo vo Veselom

schvaľuje

náhradu platu starostke obce za nevyčerpanú dovolenku za rok 2015 16 dní a za rok 2016 30 dní.

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 10/2018**

Obecné zastupiteľstvo vo Veselom

Ruší

Uznesenie Obecného zastupiteľstva vo Veselom č. 16/2016 zo dňa 11. 4. 2016.

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 11/2018**

Obecné zastupiteľstvo vo Veselom

a) súhlasí

s vyčlenením pozemkov vo vlastníctve obce Veselé, p. č. 41/10 o predpokladanej výmere 315,24 m2 a parcele č. 41/3 o predpokladanej výmere 128,37 m2 na vybudovanie miestnej obslužnej komunikácie firmou Company MI, s. r. o., Godrova 12, 811 06 Bratislava.

b) súhlasí

s vypracovaním geometrického plánu na odčlenenie pozemkov p. č. 41/10 o predpokladanej výmere 315,24 m2 a parcele č. 41/3 o predpokladanej výmere 128,37 m2 na vybudovanie miestnej obslužnej komunikácie.

Prítomných 5 poslancov

Schválilo 5 poslancov

**Uznesenie Obecného zastupiteľstva vo Veselom č. 12/2018**

Obecné zastupiteľstvo vo Veselom

schvaľuje

vypracovanie geometrického plánu na rozdelenie nehnuteľnosti parc. č. 1780 v obci Veselé, k. ú. Veselé.

Prítomní 5 poslanci

Schválili 4 poslanci, zdržala sa poslankyňa Janka Kováčová

Vo Veselom 28. 2. 2018

Viera Šipková

Starostka obce

Zápisnicu zapísala: Bc. Mária Krátká

Overovatelia zápisnice:

Michal Čekan .................................................

Branislav Kukuč .................................................